**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԱՊՐԻԼԻ 15-Ի N 30-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Համայնքի ավագանու որոշման նախագիծը կազմվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։ Աբովյան համայնքի ավագանու 2022 թվականի ապրիլի 15-ի N 30-Ա որոշումը կազմվել է Աբովյան համայնքում տեղական վճարների դրույքաչափի նվազեցման արտոնություն կիրառելու կարգը հաստատելու համար։ Վերոնշյալ կարգով ձևավորվող հանձնաժողովի անդամներից է Աբովյան համայնքի «Երեխաների աջակցության կենտրոն» ՀՈԱԿ-ի տնօրենը։ Սակայն նկատի ունենալով, որ 2023 թվականի հոկտեմբերի 12-ի N 161-Ա որոշմամբ հաստատվել է Աբովյան քաղաքի Աբովյան համայնքի «Երեխաների աջակցության կենտրոն» ՀՈԱԿ-ի կանոնադրությունը՝ նոր խմբագրությամբ, համաձայն որի տարանջատվել է կազմակերպության տնօրենի վարչական և մասնագիտական գործառույթները՝ մասնավորապես մասնագիտական աշխատանքների անմիջական կազմակերպումն ու համակարգումը վերապահելով մասնագիտական թիմի ղեկավարին։ Ներկա նախագծով հանձնաժողովում կընդգրկվի «Երեխաների աջակցության կենտրոն» ՀՈԱԿ-ի մասնագիտական թիմի ղեկավարը։

«Աբովյան համայնքի ավագանու 2022 թվականի ապրիլի 15-ի N 30-Ա որոշման մեջ փոփոխություն կատարելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

ՀԱՄԱՅՆՔԻ ՂԵԿԱՎԱՐ՝  **ԷԴՈՒԱՐԴ ԲԱԲԱՅԱՆ**